Nadiyah Shahab

Sharifah Nadiyah Syed Fuad Al Shahab (lahir 30 Mei 1993) ialah seorang pelakon, model dan pengacara televisyen wanita Singapura.Biodata Nadiyah Shahab Azhan.co (31 Oktober 2017). Diperoleh pada 19 April 2018. Beliau terkenal menerusi watak lakonannya sebagai Tengku Natasha dalam Lafazkan Kalimah Cintamu (2018) lakonan bersama Farid Kamil dan Nelydia Senrose. Meskipun tinggal di Malaysia bersama keluarganya, Nadiyah tetap berpendirian untuk mengekalkan taraf kerakyatan Singapura beliau.

Kerjaya
Sebelum menjadi pelakon, Nadiyah terlebih dahulu menjadi pengacara rancangan travelog Lost At Sea yang bersiaran di Go Asean yang mana beliau menjelajah bandar-bandar di rantau ASEAN setiap minggu dengan beberapa petunjuk tanpa menggunakan buku panduan.

Beliau juga pernah muncul dalam rencana bertajuk "The Women We Love Of Instagram" yang disiarkan di majalah Esquire pada April 2016.

Mengikut jejak langkah ramai artis senegaranya, Nadiyah berhijrah ke Malaysia bagi memulakan kerjaya lakonan. Beliau membuat penampilan drama televisyen pertamanya dalam drama adaptasi novel Encik Suami Mat Salih Celup lakonan Nelydia Senrose dan Daler Yusuf. Nadiyah mendapat kejayaan meluas dalam bidang lakonan menerusi watak Tengku Natasha lakonannya dalam drama adaptasi novel karya Siti Rosmizah Semail, Lafazkan Kalimah Cintamu lakonan Farid Kamil dan Nelydia.Amirah Amaly Syafaat (28 Januari 2018). Dilema seorang wanita berwajah cantik Utusan Malaysia. Dicapai pada 27 April 2018.

Nadiyah muncul bersama Zizan Razak dalam telefilem bertajuk Misteri Maria arahan Rusdi Ramli yang disiarkan di ntv7 pada 25 Mac 2018. Antara pelakon lain yang turut menjayakan telefilem ini ialah Mas Khan dan Zila Bakarin. Beliau kembali digandingkan bersama Zizan dalam supertelefilem Saya Jual Ye Bang yang ditayangkan di Astro First Eksklusif bermula 14 Mac 2019, yang turut dibintangi oleh Uqasha Senrose.

Pada tahun 2019 juga, beliau berlakon bersama Ayda Jebat dan Shukri Yahaya dalam Asalkan Dia Bahagia, memegang watak sebagai Afida. Nadiyah kemudiannya berehat seketika daripada bidang lakonan bagi menumpukan perhatian kepada perniagaannya.

Kehidupan peribadi
Nadiyah merupakan anak sulung daripada dua beradik, adiknya ialah Syed Adni. Beliau merupakan lulusan dalam bidang undang-undang di Universiti London, Singapura.Nur Asyikin Mayudin (11 Januari 2020). Nadiyah Shahab bangga tamatkan pengajian selepas tujuh tahun berdepan cabaran mStar Online. Dicapai pada 11 Januari 2020.

Pada 1 April 2018, Nadiyah dilaporkan tidak dibenarkan masuk ke Malaysia kerana tidak memiliki permit bekerja, beliau ditahan di pusat pemeriksaan imigresen Johor, selepas tiba dari Singapura.

Pada 13 Januari 2018, beliau dan bekas pelakon yang kini Exco Armada BERSATU, Ben Ali melangsungkan pertunangan di sebuah majlis di negara kelahirannya. Ia turut dihadiri oleh rakan artis, Uqasha Senrose dan dua adiknya, Nelydia dan Raysha Rizrose. Pasangan ini mendirikan rumah tangga pada 11 November 2018, namun belum dikurniakan cahaya mata.

Filemografi

 Drama 
 Tahun Tajuk Watak Saluran TV Catatan 2017 Encik Suami Mat Salih Celup Keisha Adriana TV3 Drama pertama  Mr. Hijab Saleha Hikayat Cinta Si Pematah Hati Tengku Zarynn Astro Ria Kelip-Kelip Di Kota London Jasmine TV3 Cinta Hati Batu Nahda 2018 Shah & Zam Amyra Lafazkan Kalimah Cintamu  Tengku Natasha Astro Ria  Doa Ku Mohon Kawan Murni TV3 Episod 2 Kek Untuk Kapten  Mia Sofia MediaCorp Suria 2019 Asalkan Dia Bahagia Afida TV3  2020 Korban Kasih Fika TV1  Pelindung Seorang Puteri Nurul Astro Ria 2020–2021 Tercipta Satu Ikatan Anita 2021 Budak Intern Fazlin TV9 2022 Roxy Roxy TV3

 Telefilem 
 Tahun Tajuk Watak Saluran TV Catatan 2018 Misteri Maria Maria NTV7 Telefilem pertama  Mama Tak Akan Sama Nasha/ Aleeya 2019 Saya Jual Ye Bang Sue (Sutinah) Astro First Eksklusif 2020 Isa dan Bella Bella Awesome TV 

 Televisyen 
 Tahun Tajuk Peranan Saluran TV Catatan 2016 Lost At Sea Pengacara Go Asean Travelog 2021 Hujung Ke Hujung TV Okey Sepahtu Reunion Al-Raya Lisa Astro Warna Artis Jemputan: Episod "Harapan Syawal"

Rujukan

Pautan luar





Kategori:Kelahiran 1991
Kategori:Orang hidup
Kategori:Orang Singapura berketurunan Melayu
Kategori:Muslim Singapura
Kategori:Pelakon wanita Singapura
Kategori:Orang dari Singapura
Kategori:Pengacara televisyen Singapura
Kategori:Pelakon televisyen Singapura
Kategori:Peragawati Singapura
Kategori:Ahli perniagaan Singapura